Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 822

3. A munkaterület rövid, jellemző leírása A vegyész mérnök-asszisztens megfelelő felkészültséggel rendelkezik a vegyipar területén mérnöki ismereteket még nem igénylő feladatok elvégzéséhez. Ennek megfelelően: — felügyeli és kezeli a vegyipari, élelmiszeripari és egyéb — nem vegyipari üzemekben telepített vegyipari jellegű — üzemekben, gyárakban és műhelyekben a gyártóberendezéseket, a termelési folyamat végrehajtására és ellenőrzésére beépített szabályzó és mérőműszereket technológiai leírás és egyéb műszaki dokumentáció alapján, önállóan; irányít és felügyeletet gyakorol szakképzett anyagmozgató, fűtő-, hűtőberendezéseket, autoklávokat, keverőket, szűrő és centrifugáló gépeket, bepárló és desztilláló berendezéseket kezelő szakmai beosztottak (szakmunkások, betanított munkások) felett; — szervezi és irányítja a munkahelyi ügyviteli rend alapján hozzá beosztott munkások, betanított munkások, egyéb alkalmazottak munkáját a termelési paraméterek biztosítása és optimális üzemvitel megvalósítása érdekében mint közvetlen termelésirányító, csoportvezető, művezető vagy diszpécser; — elvégzi az üzemvitel ellenőrzését az irányítása alatt álló termelőberendezés műszereinek leolvasásával; vezeti az üzemeltetési dokumentációkat; — végez üzemi mintavételi, gyors minőségelemző analitikai munkát, és ezek értékelését a technológiai paraméterekkel való összehasonlítás alapján; 1999/70. szám — elkészíti a felügyelete alá rendelt termelőegység karbantartási ütemtervét és eszközigényét; — közreműködik a karbantartási ütemterv végrehajtásában, ellenőrzi a próbaüzemeltetéseket; — képes minőség-ellenőrző és kutatólaboratóriumban szabványvizsgálatok, sorozatvizsgálatok, alapvető laboratóriumi műveletek végrehajtására önállóan, vagy csoportmunkában önálló részfeladat felelőseként műszaki leírás, egyéb dokumentáció alapján; — értékeli az ipari vagy laboratóriumi mérőműszerekkel végzett méréseket, eredményeiről, következtetéseiről és javaslatairól szakszerű dokumentációt, jelentést készít; — ismeri és alkalmazza a munkakörére vonatkozó vagy azzal kapcsolatos jogszabályokat, szabványokat, előírásokat; — veszélyhelyzetben intézkedik a felügyelete alá tartozó termelőrendszer, üzemcsoport vagy gépek biztonságos leállításáról; közreműködik a biztonság- és vagyonvédelmi intézkedési terv végrehajtásában; alkalmazza és betartja a környezetvédelmi előírásokat és szabványokat. III. A szakképesítés szakmai követelményei III/1. A foglalkozás gyakorlása során előforduló legfontosabb feladatcsoportok, feladatok 1.1. Kommunikáció és idegen nyelv ismerete — A kommunikációs ismeretek alkalmazása a feletteseivel, beosztottjaival, munkatársaival, a társvállalatok, rokonszakmák szakembereivel. — Szakszöveg, idegen nyelvű szakmai dokumentációk, műszer- és gépleírások, katalógusok, szakmai publikációk olvasása, fordítása, egy élő, európai nyelv középfokú ismerete (társalgási, illetve szakmai területen egyaránt). 1.2. Matematikai és fizikai ismeretek — A szaktárgyakban felhasználásra kerülő matematikai, fizikai ismeretek, tételek alkalmazása. Készség kifejlesztése, megalapozása a megszerzett ismeretek egyetemi szintű továbbfejlesztésére. 1.3. Munkajogi, munka-, környezet- és tűzvédelmi, biztonságtechnikai előírások ismerete, betartása, alkalmazása. Vezetési ismeretek — A munkahelyre vonatkozó törvényi szabályozások, rendeletek, belső szabályozások (munkaköri leírás, kollektív szerződés, a munkaterület belső rendje stb.) ismerete és betartása. — A munkahelyen működő szakmai és társadalmi képviseletek, érdekképviseletek ismerete, a kapcsolattartás gyakorlásának ismerete. — A munkahelyen hatáskörébe beosztott személyek munkafeladatának, felelősségi területének, foglalkoztatási tervének elkészítése. Munkaköri leírás, technológiai utasítás, készítése. Ellenőrzési terv és jelentés, dokumentáció készítése. — A számítástechnikai ismeretek alkalmazása a dokumentációk készítésénél, az információt megjelenítő adatok feldolgozásánál. — A vegyipari vonatkozású vállalkozói, menedzseri, gazdasági ismeretek alkalmazása. A marketing elemeinek, módszereinek alkalmazása. — Terméktervezésben, árképzésben való közreműködés. — Adott témára vonatkozó törvények, jogszabályok, rendeletek összegyűjtése, a változások követése, értelmezése, szakmai útmutató alapján. — Önéletrajz, pályázat, munkaszerződés formai szabályainak és tartalmi követelményeinek ismerete. — Egyéni vállalkozás esetén az adminisztrációs és pénzügyi teendők elvégzése. — A kollektív szerződés ismerete, értelmezése, betartása. — A munkáltató és a munkavállaló legfontosabb jogainak és kötelességeinek ismerete. — Alapvető anyag-, munkaerő-, gyártási feltételeket biztosító folyamat szervezése. — A munkahelyre érvényes tűz-, baleset- és környezetvédelmi szabályok ismerte, betartása és betartatása a rendelkezési körébe tartozó beosztottakkal. A különböző laboratóriumi műveletek, vizsgálatok, ipari — üzemi — technológiai feladatok végrehajtása során alkalmazandó különleges biztonságtechnikai szabályok ismerete, alkalmazása és alkalmaztatása. — Biztonságtechnikai és egészségvédelmi eszközök ismerete és használata. — Munkahelyi baleseteknél a sérült számára elsősegély nyújtása, a balesetet kiváltó ok megszüntetése, intézkedések tétele gép, berendezés, technológiai gépcsoport vagy üzemrész leállítására. — A biztonságtechnikai és tűzvédelmi eszközök ismerete és használata. A laboratóriumi vagy üzemi munka során használt eszközök tisztítására, karbantartására, javítására vonatkozó szabályok ismerete, betartása és betarttatása. Az anyagok tárolására, szállítására, felhasználására vonatkozó előírások ismerete, betartása és betarttatása. 1.4. Előírások, hazai és nemzetközi szabványok, műszaki dokumentációk, technológiai ábrák, táblázatok és nomogramok ismerete, alkalmazása. Egyszerűbb műszaki rajzok, ábrák, kapcsolási tervek készítése, különös tekintettel az üzemi gyakorlatban előforduló karbantartási feladatokra. — Gépek, berendezések telepítési és díszpozíciós ábrájának olvasása, elhelyezési vázlat készítése új beruházás telepítéséhez. — Technológiai folyamatábrák értelmezése, részvétel ezek készítésében, diszpozíciós rajzok és kapcsolási tervek olvasása és értelmezése. 1999/70. szám — Műszaki szabványok, előírások, adattáblázatok olvasása, mérési utasítások készítése, illetve vizsgálatok elvégzése szabvány és adattáblázat alapján. — Hőtechnikai és anyagátadással kapcsolatos diagrammok és nomogramok olvasása és használata mérési adatok értékeléséhez. Átváltás különböző mértékrendszerben megadott adatok között, illetve a nem SI-rendszerben mérő műszerek által mutatott értékek konvertálása SI-re. — Anyagok, eszközök, gépek és berendezések szállítási és telepítési dokumentumainak olvasása, értelmezése, átadási-átvételi jegyzőkönyvek, anyag be- és kivételi jegyek készítése. — Elektronikus adatfeldolgozás. 1.5. Laboratóriumi eszközök, készülékek, műszerek, gépek kezelése, összeállítása, karbantartása — A mintavétel ellenőrzése, jelentéskészítés a mintavétel körülményeiről. Tömeg-, térfogat-, sűrűség-, viszkozitás-, hőmérsékletmérő és nyomásmérő eszközök kezelése, karbantartása, kezelési utasítások készítése. Mérés különböző pontosságú és érzékenységű mérlegekkel, térfogatmérő eszközökkel, egyéb analitikai eszközökkel. A klasszikus kvantitatív és kvalitatív analízis eszközeinek, tömeg- és térfogatos elemző eszközöknek a használata. Mérés titráló eszközökkel. — Munka a laboratóriumi műveletek eszközeivel (szűrő, bepárló, kristályosító, szárító eszközök, vízfürdő, desztilláló stb.). — Munka a szervetlen és szerves preparátumok előállításához használt laboratóriumi eszközökkel. Készülékek összeállítása, fűtés, hűtés, keverés csiszolatos üvegkészülékekkel. Preparátumok előállítása. Műszeres mérések eszközeinek használata, elektromos, optikai és anyagátviteli (kromatográfiás, ioncserélő és abszorpciós) műszerek kezelése és karbantartása. — Színképelemzés, az IR spektroszkópia, az UV spektroszkópia eszközeinek használata. Környezetvédelmi célberendezések, analitikai eszközök (levegő-, víz- és talajminőség-vizsgáló készülékek) használata. 1.6. Laboratóriumi vizsgálatok, műveletek és mérések önálló végrehajtása és a mérési eredmények feldolgozása, értékelése — Az alapvető fizikai mérések, a mérési eredmények feldolgozása, regisztrálása és dokumentálása: = mennyiségi-, tömeg-, térfogatmérés, = hőmérsékletmérés, nyomásmérés, viszkozitásmérés, = sűrűség-, olvadáspont-, forráspont- és lobbanáspontmérés, = oldás, oldatkészítés, = törésmutató-mérés. — Szervetlen és szerves preparátumok előállítása, és a termék minőségének vizsgálata. — Klasszikus kvalitatív analitika alkalmazása. Ionok meghatározása. Gravimetria, térfogatos elemzések. — Mérőoldatok készítése. — Titrálások: = sav, bázis, csapadékos, komplexometria, permanganometria, jodometria, = kromatometria. — Műszeres mérések: = vezetőképességi titrálás, elektromos pH mérés, poteciometrikus titrálás, = polarográfiás vizsgálatok, = fotometriás vizsgálatok, lángfotometriás vizsgálatok, = atomabszorpciós vizsgálatok, = vékonyréteg-, ioncserés-, gázkromatográfiás-, HPLC vizsgálatok, = emissziós színképelemzés, = IR spektroszkópia és UV spektroszkópia — Környezetvédelmi vizsgálatok, levegő-, víz- és talajminőség és ártalom meghatározó mérések. 1.7. Vegyipari gépek, berendezések működtetése, karbantartása, üzemi állapotuk ellenőrzése, javítási feladatok meghatározása — Vegyipari készülékek, gépek, gépcsoportok és gépelemek műszaki állapotának ellenőrzése, üzemeltetésük irányítása, a kezelő személyzet betanítása, illetve megfelelő kezelési instrukciók kiadása. — Szilárd, folyadék, gáznemű anyagok tárolási feladatainak ellátása, tárolók műszaki állapotának ellenőrzése, karbantartási terv készítése. — Szilárd, folyadék, gáznemű anyagok szállítási, mozgatási feladatainak ellátása, a szállítóberendezések műszaki állapotának ellenőrzése, ellenőrzési terv készítése, a kezelő személyzet betanítása, illetve megfelelő kezelési instrukciók kiadása. — Mechanikai műveleti berendezések (ülepítő, szűrő, centrifugáló készülékek, aprítók, osztályozók, keverők és fluidizálók) üzemeltetése, üzemeltetésük felügyelete, a hatáskörébe tartozó kezelő személyzet munkájának koordinálása, a készülékek műszaki állapotának ellenőrzése, karbantartási terv készítése. — A hőátadással kapcsolatos feladatok ellátása. Készülékek, berendezések fűtése, hűtése, bepárlók, szárítók és desztilláló forralók üzemeltetése, az üzemeltetésük felügyelete, a hatáskörébe tartozó kezelő személyzet munkájának koordinálása, a berendezések műszaki állapotának ellenőrzése, karbantartási terv készítése. Bepárlás és kristályosítás levezetése. Különleges vegyipari berendezések (reaktorok, tekercselt nagynyomású készülékek, fermentorok, kemencék stb.) kezelése, műszaki állapotuk ellenőrzése. A hatáskörébe tartozó kezelő személyzet munkájának irányítása. 1999/70. szám 1.8. Vegyipari műveletek és technológiai folyamatok (teljes vagy résztechnológiai feladatok ellátása érdekében összekapcsolt gépcsoportok) üzemeltetése, irányítása, az üzemi paraméterek műszeres ellenőrzése és értékelése — Vegyipari alapfolyamatok végrehajtása üzemeltetési leírás vagy kezelési utasítás alapján, számított anyag és energia paraméterek betartásával. Az alapfolyamatok általános és célberendezéseinek kezeltetése, a hatáskörébe tartozó kezelő személyzet munkájának irányítása, ellenőrzése: = halogénezés, szulfonálás, nitrálás, diazotálás és kapcsolás, = acilezés, alkilezés, észterezés, hidrolízis, oxidáció, redukció, = kondenzáció, polimerizáció, fermentálás stb. — A vegyiparban és rokon iparágakban vegyianyagygyártásra használt berendezések, gépcsoportok üzemeltetése, ellenőrzése és felügyelete: = levegő-, víz-, ipari víz feldolgozó technológiák lebonyolítása, = sóelektrolízis (és termékei), kénsavipar, = ammónia-(és műtrágya-)ipar, = ásványolajipar (és termékei), = műanyagok, szerves vegyipar, gyógyszeripar stb. — A korszerű termeléshez tartozó környezetvédelmi feladatok ellátása, víz- és hulladékkezelési feladatok, hulladékhasznosítás. — A műszaki paramétereket mérő műszerek és irányítótermi táblaműszerek leolvasása. A mért értékek regisztrálása, feldolgozása: = hőmérséklet-, szint-, nyomás- és mennyiségmérés, = regisztráló műszerek kezelése, karbantartása, ellenőrzése. — A műveleti egységek és technológiai gépcsoportok működését irányító és digitális vezérlő és szabályozó műszerek működésének ellenőrzése, alapadatok beállítása, a működés hatásfokának értékelése: = villamos szabályozók üzembe helyezése, bekapcsolása, az alapjel és a statikus erősítés értékének megállapítása és beállítása, = pneumatikus szabályozók táplevegő rendszerének üzembe helyezése, szabályozók és alapjel képzők bekapcsolása, az alapjel és a statikus erősítés értékének megállapítása és beállítása, = pneumatikus és elektropneumatikus vezérlők üzembe helyezése, csatlakozók, tömítések, logikai csatolások ellenőrzése, = az üzemeltetési napló vezetése, az üzemviteli dokumentációk elkészítése. 1.9. Munkafolyamatok megtervezése, előkészítése, optimalizáló célú anyag- és energiaszámítások elvégzése, műveleti tervek készítése. — Egyszerűbb kémiai számítások elvégzése, mérési eredmények feldolgozása és az eredmények dokumentálása önálló laboratóriumi minőségelemző, kutatóasszisztensi vagy termékfejlesztő munkakörben. Kémiai és fizikai számítások elvégzése, mérési adatok értékelése kutatásifejlesztési program keretében kutatócsoport asszisztensi tagjaként. — Anyag- és energiamérleg számítások, egyensúlyi és konverziós paraméterek meghatározása az üzemviteli ellenőrzése céljából termelő vagy kiszolgáló üzemben. Termelési napló vezetése, javaslattétel. — Anyag-, energia- és egyensúlyi számítások gyártmányfejlesztési céllal végzett félüzemi, kísérleti mérések értékeléséhez kutatási-fejlesztési program keretében kutatócsoport asszisztens tagjaként. — Alapjel-, alapérték-, időparaméter és körerősítési adatok számítása analóg szabályozási rendszerrel irányított termelőberendezés üzemi paramétereinek korrekciója érdekében. Anyagmérleg számítások a raktári készlet nyilvántartása, beszerzések ütemezése, áruforgalmi paraméterek meghatározása céljából, laboratóriumban vagy üzemben. Hatékonysági és hatásfokszámítások, költség számítások a termelési teljesítmény és bérparaméterek meghatározásához. — Műveleti utasítások, munkahelyi naplók, üzemeltetési táblázatok készítése a hatáskörébe tarozó beosztott dolgozók számára. 1.10. A korszerű folyamatirányítás eszközeinek kezelése és a számítógépes folyamatirányító programok alkalmazása — Személyi számítógép elindítása, az operációs program kezelése, adathordozók előkészítése. — Adatállományok létrehozása, másolása, törlése, archiválása. — Munka táblázatkezelőkkel: = adatállományok feldolgozása egyszerű táblázatkezelő program segítségével. Jelentésfájlok készítése. — Munka szövegszerkesztővel: = jelentések, karbantartási tervek, üzemeltetési utasítások, baleset- és tűzvédelmi előírások, mérési naplók, egyéb dokumentumok készítése. — Munka integrált szoftverrel: = termelési ütemtáblázat (időterv), munkaerő beosztási terv, karbantartási ütemterv elkészítése projektorientált programmal az üzemvezető mérnök asszisztenseként. Kész ütemterv táblázatok kérdőíveinek kitöltése, jelentésfájlok készítése. — Folyamatirányító program kezelése: = A program betöltése, a hardver-kapcsolat ellenőrzése, a program indítása és folyamatos használata. — Az on-line mérőrendszerek használata, mérési adatok rögzítése elektromos adathordozón. Adatátvitel táblázatkezelőbe, az adatok értékelése. On-line beavatkozás számítógéppel vezérelt technológiai rendszerbe. 1999/70. szám III/2. Követelmények 2.1. Kommunikáció és idegen nyelv ismerete. Szakmai megbeszélések vezetése. A szakmai terminológiák helyes használata. Szakmai érintkezési formák ismerete, alapvető protokoll ismeretek (viselkedés, megjelenés, levelezés, rendezvényszervezés) alkalmazása. Híradástechnikai, hírközlési, multimédiás berendezések kezelése. Egy élő, európai nyelv használata a köznapi társalgásban, a szakmai megbeszéléseken, a szakmai szövegek, kiadványok, gépkönyvek értelmezésében. 2.2. Matematikai és fizikai ismeretek. Legyen képes — a szakmai tárgyak elsajátítása, feldolgozása során a matematikai, fizikai fogalmak, módszerek, tételek önálló alkalmazására, — a megszerzett alapok továbbfejlesztésére, bővítésére. 2.3. Munkajogi, munka-, környezet- és tűzvédelmi, biztonságtechnikai előírások ismerete, betartása, alkalmazása. Vezetési ismeretek. Legyen képes — a Munka Törvénykönyve szerkezetének, hatáskörének, érvényességének felsorolására, megnevezésére és értelmezésére. A foglalkoztathatóságra, munkaidőre és bérezésre vonatkozó jogszabályok tartalmi ismertetésére, értelmezésére, — a munkaleírás és a kollektív szerződés kötelezően alkalmazandó paragrafusainak tartalmi ismeretére, felsorolására és értelmezésére, — munkaköri leírás, üzemeltetési utasítás készítésére a hatáskörébe beosztott szakmunkások és betanított munkások részére technológiai leírás, a törvényes munkaidő, a foglalkoztatási feltételek és a termelési időterv alapján, — írásos ellenőrzési terv és termelési időszaki jelentés készítésére szabványos mintadokumentáció, illetve technológiai leírás alapján, — munkavédelmi, oktatási, továbbképzési terv készítésére téma, eszköz és a tevékenységi körök szerint csoportosítva, a hatáskörébe beosztott dolgozók számára, — a munka-, egészség-, környezet- és tűzvédelmi feladatok, és normatívák meghatározására, csoportosítására, értelmezésére és azok előadására, — munkavédelmi szempontból lényeges szituációk felismerésére, elemzésére, ismerje fel a vészhelyzetet a munkakörével összefüggésben lévő eseményeknél, — a munka- és egészségvédelmi eszközök valamint a tűzvédelmi felszerelések szakszerű használatára, a használat oktatására, bemutatására, — a szakszerű elsősegélynyújtásra és a balesetet kiváltó okok megszüntetésére vagy megelőző kárelhárításra, — az egyéni védőfelszerelések az elsősegélynyújtó felszerelésekben található eszközök gyakorlott használatára, a szükséges védőeszközök és felszerelések kiválasztására, — vágási, égési, savmarási sérülést, törött végtagok ideiglenes rögzítését, mesterséges lélegeztetést ellátni, — a környezetvédelmi eszközök, hulladékgyűjtők, semlegesítők szakszerű használatára, — az üzemi laboratóriumi munka során általában használt kikapcsoló, vészleállító és terhelés mentesítő berendezések kezelésére, — az anyagok tárolására, szállítására, felhasználására vonatkozó előírások, megfelelő eszközök használatára, — a vegyipari üzemi és laboratóriumi gyakorlatban használatos szabványos védőeszközök, felszerelések, munkavédelmi normatívák és előírás szakszerű, gyakorlott használatára, — a munkatevékenység során balesetre utaló helyzetek, a berendezések működése közben fellépő rendellenességek (gépek zaja, gázkiáramlás, táblaműszerek által mutatott veszélyes érték, veszélyjelző készülék hangja vagy fénye stb.) felismerésére, és a szükséges intézkedések megtételére. 2.4. Előírások, hazai és nemzetközi szabványok, műszaki dokumentációk, technológiai ábrák, táblázatok és normatívák ismerete, alkalmazása. Ismerje és értse — a műszaki ábrázolás alapjait, a vetület, a metszet, az axonometria fogalmát, a mérethálózat felépítését és olvasását, a műszaki ábrázolásban használt egyszerűsítő jelöléseket, — a gépek, berendezések telepítési és diszpozíciós ábráinak felépítését, legyen képes ilyen ábrákat készíteni, — a kémiai, hőtani, energetikai diagrammok, táblázatok és nomogramok felépítését, használatát; legyen jártas a műszaki szabványok, előírások, adattáblázatok olvasásában, mérési utasítások készítésében, — az anyagok, eszközök, gépek és berendezések szállítási és telepítési dokumentumait, az anyag és eszköz átadás-átvétel szabályait, anyag be- és kivételi jegyek, átadási-átvételi jegyzőkönyvek készítését. Legyen képes — egyszerűbb gépelemek méretezett metszeti rajzát, ábráját olvasni, a hatáskörébe beosztott dolgozóknak, szakképzett karbantartóknak elmagyarázni, — technológiai folyamatvázlatot, diszpozíciós ábrát, az anyagáramok útját, a szabványos szerelvény- és műszerjelöléseket felismerni, — szabványos mértani testek vetületi és axonometrikus ábráját, üreges mértani testek metszeti ábráját modellezéssel elkészíteni, — egyszerűbb gépelemek vetületi ábrájának (méretvonal, méret segédvonal, nyilak, betűk, számok, alakjelek) méretezésére, 1999/70. szám — műszaki, fizikai és kémiai adatok kikeresésére, számolására és a különböző mértékrendszerek közötti konverziójára, — fizikai-kémiai paraméterek entalpia diagramból, nedves levegő állapot diagramból, két- és többkomponensű elegyek egyensúlyi és forrásponti diagramjából, T—S és p—V diagramokból történő kikeresésére, — laboratóriumi és ipari műszerek regisztrátumai alapján értékelő jegyzőkönyv teljes körű elkészítésére, — számítógépes szövegszerkesztő és táblázatkezelő alkalmazásával protokoll készítésére. 2.5. Laboratóriumi eszközök, készülékek, műszerek, gépek kezelése, összeállítása, karbantartása. Ismerje — az alapvető laboratóriumi eszközöket és készülékeket, — a leggyakrabban használt szervetlen és szerves preparátumok laboratóriumi előállításának elméleti és gyakorlati problémáit, — az ipari mintavételezés gyakorlatát, a minta regisztrálás szabályait, a korszerű minőségi gyorsvizsgálat eszközeit. Legyen képes: — adott laboratóriumi művelethez vagy analitikai vizsgálathoz szükséges eszközök, készülékek és műszerek összeszerelésére, — funkcionálisan helyes és esztétikailag igényes laboratóriumi preparátumok előállítására alkalmas készülékek összeállítására, — üveg-, műanyag-, gumi- és fémeszközök, szerelvények gyakorlott alkalmazására. Üvegcsövet kihúzni, hajlítani, dugót fúrni, szerelvényeket összeállítani, csiszolatos készülékeket összeszerelni, víz- gáz- és elektromos csatlakozásokat szakszerűen és biztonságosan összekapcsolni. Legyen gyakorlata — a szűrés, dekantálás, bepárlás, kristályosítás, szublimálás, desztillálás műveletében, — a halogénezés, szulfonálás, nitrálás, észterezés és egyéb szerves folyamatok laboratóriumi körülmények közötti végrehajtásában, a termék minőségének értékelésében, — az előírásoknak megfelelő ipari mintavételezésben, nyilvántartás készítésében, a kiszerelésben és továbbításban, valamint a korszerű minőségi gyorsvizsgáló készülékek kezelésében. 2.6. Laboratóriumi vizsgálatok, műveletek és mérések önálló végrehajtása és mérési eredmények feldolgozása, értelmezése. Ismerje és értse — a kémiai laboratóriumi gyakorlatban használt vegyi anyagok fizikai és kémiai tulajdonságait, a kémiai reakciók törvényszerűségeit, az anyag- és energiaátalakulás törvényeit, az anyagi világ kölcsönhatásainak korszerű tudományos magyarázatát, — a mennyiségi anyagvizsgálatok elvét, összefüggéseit, gyakorlati szabályait, értékelését, számítási módszereit, — az alapvető fizikai jellemzők mérési elvét, módszereit, a szabványos mértékegységeket és átváltásukat, — a kvalitatív anyagmeghatározás elvét, kémiai összefüggéseit, gyakorlati szabályait ipari mintából és tudjon gyors mennyiségi értékelést végezni egyszerű laboratóriumi eszközökkel, — a korszerű műszeres analitikai mérések kémiai és fizikai elvét, a mérések kivitelezését és a mérési eredmények értékelésének módszereit. Legyen képes — anyagmennyiséget mérni laboratóriumi mérleg (tára, elektromos gyors- és analitikai mérleg) és térfogatot laboratóriumi térfogatmérő eszköz (mérőhenger, normállombik, pipetta, büretta) segítségével, — sűrűséget, olvadáspontot és viszkozitást mérni, és az ezekkel kapcsolatos egyszerű értékelő számításokat elvégezni, — ionokat gyakorlottan meghatározni, — a gravimetriai, térfogatos elemzések végrehajtására, mérőoldatok készítésére, — vezetőképességi titrálás, elektromos pH mérés, potenciometrikus titrálás elvégzésére, — polarográfiás, fotometriás és atomabszorpciós vizsgálatok végzésére, — vékonyréteg-, ioncserés-, gázkromatográfiás- és nagynyomású folyadékkromatográfiás vizsgálatok végzésére, — emissziós színképelemzés, IR és UV spektroszkópia gyakorlati alkalmazására, az eredmények értékelésére, számítógépes adatfeldolgozással, — környezetvédelmi célműszerekkel történő célvizsgálatok végzésére, — mérési utasítások készítésére beosztottai számára. 2.7. Vegyipari gépek, berendezések működtetése, karbantartása, üzemi állapotuk ellenőrzése, javítási feladatok meghatározása. Legyen képes — a vegyiparban alkalmazott fontosabb szerkezeti anyagok, gépelemek, szerkezeti egységek felismerésére, fizikai, szilárdságtani és kémiai tulajdonságaik, korróziós jellemzőik, felhasználási területük jellemzésére, csoportosítására felhasználhatósági szempontból, — az adott szerkezeti anyagnak legmegfelelőbb korrózióvédelmi eljárás kiválasztására, — az üzemek közötti és üzemen belüli anyagmozgatás, szállítás gyakorlott lebonyolítására, ismerje főbb eszközeit, a legjellemzőbb gépi megoldásokat (szerkezetét és működésük főbb jellemzőit), 1999/70. szám — a különböző szivattyú, kompresszor, szállítószalag, elevátor, csiga szállító berendezés kezelésére, ismerje a karbantartásuk főbb szabályainak alkalmazását, — csővezetékek jellegzetes szerelvényeinek, motorok, elektromos táblaműszerek kezelésére, — anyagok melegítésével, hűtésével kapcsolatos technikai feladatok és ezek berendezéseinek kezelésére, — különböző céllal készült hőátadó berendezések és az azokat kiszolgáló egységek (kondenzedény, keverő kondenzátor, hűtőtorony, hűtőkompresszor, duplikátor, csőköteges szerkezetek) kezelésére, — az anyagok keverésével, elegyítésével és mechanikus szétválasztásával kapcsolatos technikai megoldások és készülékeik kiválasztására. Ismerje ezen készülékek működési elvét és felhasználási helyét a technológiában, — a mechanikus műveletek, a keverő, porlasztó, szűrő, és ülepítő berendezések, centrifugák, szeparátorok és ciklon fizikai törvényszerűségeinek ismeretén alapuló kezelésére, — a kalorikus műveleteket leíró energia összefüggések, jellegzetes munkadiagramok, a kalorikus vegyipari műveletek legfontosabb készülékeinek, jellemzőinek, a műveleteket befolyásoló körülmények hatásának magyarázatára, — hőcserélő, hűtő, szakaszos és folyamatos bepárló és kristályosító készülékek kezelésére, — az anyagátadási műveletek fontosabb berendezéseinek kiválasztására, — a különböző munkadiagramok készítésére és értelmezésére a diffúziós műveletek végrehajtásának értékeléséhez, — desztilláló berendezések, abszorberek, extraháló készülékek kezelésére és üzemeltetési, karbantartási leírások készítésére a hatáskörébe tartozó kezelő személyzet számára, — a művelet vagy technológia által használt vegyipari célberendezések főbb típusainál (keverők, szűrők, centrifugák, bepárlók, desztillálók és más toronyszerű készülékek, nagynyomású berendezések, reaktorok) a működés közben fellépő üzemi hibák felismerésére, — a toronyszerű diffúziós készülékek, desztillálók, abszorberek és extrahálók felismerésére, alkalmazására az eljárások elvének és a technológiai folyamatban elfoglalt helyének ismeretében, — a működtetés közben fellépő hibák értékelésére, a hibák okának azonosítására és az elhárítás módjának meghatározására, kivitelére, — a gazdaságos üzemvitel adott paramétereinek folyamatos értéken tartásával kapcsolatos ismereteinek alkalmazására, — a munka- és környezetvédelmi eszközök, felszerelések tudatos, gyakorlott használatára. 2.8. Vegyipari műveletek és technológiai folyamatok (teljes vagy résztechnológiai feladatok ellátása érdekében összekapcsolt gépcsoportok) üzemeltetése, irányítása, az üzemi paraméterek műszeres ellenőrzése és értékelése. Ismerje és értse — a vegyiparban leggyakrabban használt anyagok (alapanyagok, köztes termékek, végtermék és melléktermék) fizikai és kémiai jellemzőit, átalakulásuk lehetőségeit, a vegyi anyagok előállításakor érvényesülő törvényszerűségek tudományos magyarázatát, — a szilárd, folyékony és gáz halmazállapot általános jellemzőit, — az elemek, szervetlen és szerves vegyületek legfontosabb kémiai tulajdonságait, a kezelésükkel kapcsolatos munkavédelmi szabályokat, — a vegyi gyár általános felépítését és főbb rendszereit, úgymint víz, hő, és elektromos energiaszolgáltató egységek, szennyvíz és hulladék kezelő (hasznosító) egységek, termelő üzemek, alapanyag és késztermék tároló egységek és telepek, minőség-ellenőrző és gyártmányfejlesztő laboratóriumok, karbantartó és kiszolgáló egységek; ismerje ezek főbb feladatait, — a vegyi gyár működésével kapcsolatos környezetvédelmi eljárásokat és az azt megvalósító berendezéseket, — az alapvető vegyipari alapfolyamatokat, az ezekkel kapcsolódó kémiai folyamatokat, reakciókat, mellékreakciókat, konszekutív reakciókat, a folyamatokat meghatározó összefüggéseket, — a magyar és az európai vegyi anyag gyártásban leggyakrabban előforduló technológiai eljárások elvét, kémiai alapjait és a folyamatok leírását, típuskészülékeit és a fontosabb üzemi paramétereit (nyomás, hőmérséklet, reakció, katalizátorok, köztes és melléktermékek), — részletesen a levegő, víz, iparivíz, sóelektrolízis (és termékei), kénsavipar, ammónia-(és műtrágya-)ipar, ásványolajipar (és termékei), műanyagok, gyógyszeripar jelentősebb korszerű technológiáit, az alkalmazott megoldások okát és főbb jellemzőit, környezetvédelmi aspektusait. Legyen képes — az érzékszervi tapasztalás útján való azonosításra és főbb tulajdonságok jellemzésére, — a vegyi gyár általános felépítésének elmagyarázására a hatáskörébe tartozó dolgozóknak, — az egyes egységek feladatainak és egymáshoz való kapcsolási rendszerének ismertetésére, — alkalmazni az anyagmozgatással kapcsolatos ismereteket a technológiai feladatok végrehajtásában, — a technológia által meghatározott mennyiségű folyamatos, ellenőrzött anyagáramlás gyakorlott megvalósítására tartályok és célberendezések között, — az anyagok fűtésével és hűtésével kapcsolatos anyagmozgatási és készülékkezelési feladatok komplex ellátására, 1999/70. szám — a felügyelete alá tartozó technológiákat az alkalmazási gyakorlat szempontjából a hatáskörébe tartozó dolgozókkal, különös tekintettel a munkahelyen megvalósított formákra, megismertetni, — a technológiai előírás által meghatározott nyomáson és hőmérsékleten berendezések folyamatos kezelésére, a megadott hőmérsékleti paraméter meghatározható véges pontosságú beállítására, ellenőrzésére és szükséges korrekciók végrehajtására, illetve ilyen tartalmú üzemeltetési utasítás készítésére a hatáskörébe tartozó dolgozóknak, — az üzemvitel szempontjából lényeges szabványok, táblázatok és adatállományok gyakorlott kezelésére, az adatok keresésére és a mért értékkel való összehasonlításra, — a mért fizikai mennyiség átszámítására ha az a nemzetközi szabványtól eltérő egységben olvasható le a műszerről, — a mérési adatok műszaki kritikával történő értelmezésére és a beavatkozáshoz szükséges intézkedések megtételére, — a technológiai folyamatoknál használt irányítástechnikai eszközök, táblaműszerek gyakorlott kezelésére elsősorban az utasításadó (kapcsoló, indító, leállító, ciklusvezérlő) eszközök, illetve az információrögzítő műszerek (írószalagos, számítógéphez kapcsolt stb.) területén, — a leggyakoribb ipari és laboratóriumi mérőműszerek (hőmérséklet, nyomás, mennyiség stb.) leolvasására, rögzítésére, a mért adat nagyságrendjének kontroll becslésére, a nyomás és a hőmérséklet pillanatnyi értékének és a bioszféra alapértékeinek egymáshoz viszonyított arányainak kontrolljára, azaz a szélsőséges vagy veszélyes mértékű paraméterek fellépésének észlelésére, — analóg szabályozási köröknél alapérték, arányos erősítés, ismétlési és differenciálási idő, tápnyomás, tápfeszültség, pneumatikus vezérlő rendszereknél tápnyomás, fojtás, logikai kapcsoló értékének beállítására üzemi adatok alapján. 2.9. Munkafolyamatok megtervezése, előkészítése, optimalizáló célú anyag- és energiaszámítások elvégzése, műveleti tervek készítése. Legyen képes — a mol fogalmával kapcsolatos számítások elvégzésére, a periódusos rendszer használatára, kémiai kötésekkel kapcsolatos számításokra, folyadékokkal és gázokkal kapcsolatos számítások végzésére, a moláris térfogat, relatív atom- és molekulatömeg alkalmazására. molekulaképlet, vegyérték meghatározására, — gyakorlottan számításokat végezni a Boyle—Mariotte, Gay—Lussac, valamint az egyesített gáztörvény alkalmazásával, — az anyagok tulajdonságainak jellemzésére a periódusos rendszerben elfoglalt helyük, atomi szerkezetük alapján, — számításokat elvégezni különböző összetételű oldatok előállításához száraz, kristályvizes anyagból, tömény oldatból, híg oldatból szilárd anyag hozzáadásával, oldatok keverésével való oldatkészítéshez, — a termokémiai egyenletek és a tömeghatás törvény alkalmazására kémiai reakciók vizsgálatában és értékelésében, — reakcióhő és képződéshő, egyensúlyi állandó és egyensúlyi koncentráció, konverzió számítás kivitelére, — reakcióegyenletek pontos felírására, és a mennyiségi értékek (sztöchiometriai számítások, felesleg számítások, kémhatás megadása, kitermelés és veszteség) kiszámítására, — gyártási körülmények becslésére a legkisebb kényszer elve ismeretében, — az elektrolitokkal kapcsolatos és elektrokémiai számítások főbb összefüggéseinek, azok alkalmazási körének használatára, — pH-val és pOH-val kapcsolatos adatok, disszociáció fok gyakorlott számítására, — a Faraday-törvények alkalmazására, az EME számítás mérési vagy technológiai adatok alapján történő elvégzésére, — a vegyipari műveleteket leíró anyag- és energiamérleg számítások, egyensúlyi és konverziós paraméterek elméleti alapjainak, főbb összefüggéseinek alkalmazására, — a mechanikai és anyagátadási műveletek anyagmérlegének, a készülékekbe betáplált és onnan kikerülő anyagok tömegáramának és összetételének kiszámítására, — energiadiagram szerkesztésére és a fűtött rendszerek hőenergia igényének, szükséges műveleti felületének kiszámítására, — gyakorlottan megoldani néhány egyszerűbb üzemviteli eredmény analitikus feldolgozását, az üzemi anyagmérleg megadását mennyiségmérő műszerekről leolvasott értékek alapján, — teljesítmény, hatásfok, termelési százalék értékek önálló meghatározására az üzemviteli paraméterek alapján, — a hatáskörébe tartozó vizsgálatok, kísérletek, üzemi mérések eredményeinek feldolgozásával szakszerűen informálni munkahelyi vezetőjét a technológiai paraméterektől való eltérésről, és tudja egyértelműen megjelölni (vagy behatárolni) a hiba forrását, — a hatáskörébe tartozó irányítástechnikai rendszerek működését meghatározó főbb paraméterek kiszámítására, — meghatározni műszaki dokumentáció vagy katalógusadat alapján analóg szabályozók alapjel-, alapérték-, arányos erősítés beállítási értékeit, — a megfelelő képzettségű irányítástechnikussal együttműködve a szabályozási rendszer időparamétereinek, a körerősítési adatoknak, vizsgálati eredményeknek meghatározására, — a raktári készlet nyilvántartása, a berendezések ütemezése, áruforgalmi paraméterek meghatározása céljából anyagmérleg számítások önálló végzésére, 1999/70. szám — rendelkezésre álló mintanyomtatványok és normatívák szerint hatásfok, hatékonyság, költség, termelési teljesítmény és béradatok kiszámítására, — műveleti utasítás, munkahelyi napló, üzemeltetési táblázat készítésére a hatáskörébe tartozó beosztott dolgozók számára. 2.10. Korszerű folyamatirányítás eszközeinek kezelése és a számítógépes folyamatirányító programok alkalmazása. Ismerje — a személyi számítógép működési elvét, főbb műszaki jellemzőit, az operációs rendszer fogalmát és jellemző típusait, — a korszerű adatbázis-feldolgozó programokat, táblázatkezelőket, a korszerű számítógépes szövegszerkesztőket, — a projektorientált és folyamatirányító célszoftverek főbb jellemzőit, használati körét, kezelésüket, — az on-line mérőrendszerek működési elvét, alkalmazási körét, használatát a mérési adatok rögzítésében, feldolgozásában és a beavatkozás folyamatában. Legyen képes — operációs rendszer programot indítani, közvetlen lemezparancsokat kiadni, — rövid gyakorlat után az integrált „office” programcsomagok használatára a táblázatkezelő és szövegszerkesztő munka kapcsán, — a szövegszerkesztőt elindítani, szövegsablon fájlokat előállítani, szöveget formázni meghatározott tükör alapján, — mágneses adathordozók előkészítésére, programok, adatállományok mozgatására, tetszőleges program installálására a használati utasítás alapján, — adatbázisban vagy táblázatban kijelölt adatcsoportokhoz különböző matematikai műveleteket, rendelni, adatokat mozgatni, — adatbázist vagy táblázatot készíteni a mérési adatokból, ezeket táblázatkezelőből beépíteni a szövegbe, — adatállományokról grafikus diagramokat készíteni, — jelentés fájlokat készíteni a napi vagy időszaki munkáról, — önállóan karbantartási tervet, üzemeltetési utasítást, baleset- és tűzvédelmi előírást, mérési naplót, egyéb dokumentumot készíteni szövegszerkesztő segítségével, — a számítógéphez kapcsolt nyomtató és más perifériák kezelésére, — a programok használati leírása alapján a projektorientált és folyamatvezérlő programok betöltésére, — hardware kapcsolat létrehozására kezelési leírás alapján, — a program információinak értékelésére a technológiai utasítások vagy egyéb dokumentumok alapján, — technológiai folyamat értékelésére on-line mérőirányító rendszertől kapott információk alapján a technológiai előírás vagy egy dokumentum szerint. IV. A szakképesítés vizsgáztatási követelményei IV.1. Az ismeretek ellenőrzési, értékelési rendszere A szorgalmi időszak, a szakmai gyakorlat és a vizsgaidőszak alkot egy félévet. Az egyes félévek eredményes, elégtelent nem tartalmazó lezárása a következő félév megkezdésének feltétele. Az ismeretek ellenőrzési rendszere a tantervben előírt félévközi munkával megszerezhető érdemjegy, illetve vizsgajegy, félév végi írásbeli, szóbeli beszámoló megszerzéséből, a szakmai gyakorlatok elvégzéséből, önálló szakdolgozat elkészítéséből és a záróvizsga letételéből áll. IV.2. A szakmai vizsga célja A szakmai vizsga célja annak megállapítása, hogy a vizsgázó elsajátította-e az adott munkakörök betöltéséhez szükséges, a szakmai követelmények által meghatározott ismeretanyagot. A szakmai vizsgát a „Szakmai vizsgáztatás általános szabályairól és eljárási rendjéről” kiadott, a munkaügyi

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes